PressReader - WegSleep Kampgids: 2016-08-01 - SLEEP SON­DER SWAAI
SLEEP SON­DER SWAAI
Op die web­werf YouTu­be is ’n klom­pie vi­deo’s waar­op ’n mens kan sien hoe ’n swaai­en­de woon­wa só erg bui­te be­heer raak dat dit om­slaan én die sleep­voer­tuig ook som­mer om­ruk.
Dit is een ding om dit te sien as daar geen erns­ti­ge be­se­rings of le­wens­ver­lies is nie, maar die wê­reld se nuus­ar­gie­we is ook vol be­rig­te van sul­ke on­ge­luk­ke wat men­se se va­kan­sie tra­gies laat ein­dig het.
WegSleep- le­sers wat am­per in swaai­on­ge­luk­ke was, sê jy wil nie in daar­die sleep­voer­tuig wees as die wa bui­te be­heer raak nie. Op ons Fa­ce­book­blad het Jo­han Nau­dé van Ne­w­cas­t­le ge­skryf: “Dit is skrik­wek­kend... jou sleep­voer­tuig word rond­ge­ruk en die ag­ter­wie­le lig op.”
Jan Kru­ger van Mos­sel­baai sê hy was een slag op pad Kru­ger­wild­tuin toe toe hy so ’n noue ont­ko­ming ge­had het: “Dit was ’n kwes­sie van die stert wat die hond swaai... Al wat jy kan doen, is om spoed te ver­min­der en jou kom­bi­na­sie in die reg­te rig­ting te pro­beer hou, hom sta­biel pro­beer kry. Ek het in dié si­tu­a­sie be­land weens die woon­wa se ban­de wat te pap was. Van toe af sleep ek met die woon­wa­ban­de wat met stik­stof ge­pomp is – in die so­mer tot 3 bar en in die win­ter 3,5 bar. Dit werk vir my.”
Jo­han sê ná sy ont­ko­ming het hy van sleep­voer­tuig ver­an­der. Sy kar was te lig in die broek vir sy wa. “Die krag en ge­wig van die voer­tuig speel ’n rol in sta­bi­li­teit.”
JY REM NIÉ
Wat doen jy die dag as jou wa hier ag­ter jou erg be­gin swaai en jou kar be­gin rond­ruk?
Die woon­wa- en sleep­ken­ners Hans Koe­ke­moer van P­re­to­ria en Pie­ter Crous van Kaap­stad sê Jan het die reg­te ding ge­doen deur spoed te ver­min­der en al­les moont­lik te doen om sy sleep­kom­bi­na­sie weer sta­biel te kry.
Die raad wat som­mi­ge men­se gee dat jy na ’n la­er rat toe moet te­rug­val en dan le­pel trap en vet­gee as jou wa erg ag­ter jou be­gin swaai, is die ver­keerd­ste raad nóg. Jy slaan ook nie rem­me aan nie. Dit is dood­sa­ke.
Hans sê: “Jy slaan nié rem­me aan nie. Jy haal jou voe­te van die pe­da­le af, jy hou die stuur­wiel vas en jy kon­sen­treer om op koers te bly. Jy laat jou voer­tuig teen die om­wen­te­lin­ge spoed ver­loor.”
Pie­ter be­klem­toon dit ook: “Jy los al­les uit. Jy rem nie, jy gee nie vet nie en jy wag om weer be­heer te kry. Veel meer kan jy nie doen nie. Ek het dit al oor­ge­kom en praat uit on­der­vin­ding.
“Die e­nig­ste tyd wat jy wel ’n bie­tjie kan vet­gee, is as dit teen ’n taam­li­ke steil op­draan­de ge­beur. Teen ’n af­draan­de kan jy lig­gies rem, maar dit moet báie lig­gies wees. Jy moet glad nie in só ’n si­tu­a­sie gaan staan en dood­rem nie.”
Die twee sleep­ken­ners sê deur ’n paar din­ge van die be­gin af reg te doen kan jy keer dat jy in ’n swaai­pe­na­rie be­land.
LAAI HOM MOOI
As jy jou wa reg pak en die ge­wigs­ver­sprei­ding is reg, is die kans skraal dat jou woon­wa bui­te be­heer kan raak, sê Pie­ter.
“Ver­keerd laai is se­ker die groot­ste re­de vir die swaai­pro­ble­me – die groot­ste pro­bleem is dat sle­pers te veel goed ag­ter in die wa pak.”
Hans stem saam: Hy sê die ge­heim van woon­wa pak is om te ont­hou neus­ge­wig is sta­bi­li­teit­s­ge­wig en stert­ge­wig is swaai­ge­wig. “As jy te veel in die stert­kant pak, gaan jy ’n pen­du­le-ef­fek kry. Jy be­gin van die as af swaar­der laai vo­ren­toe en jou neus­ge­wig moet ver­kies­lik in die om­ge­wing van 70 kg wees. Hoe na­der jy aan die perk van 100110 kg kan kom, hoe be­ter.
“As jou wa aan­ge­haak staan, moet die neus ef­fens boon­toe wys, maar as jy weg­trek, moet dit ge­lyk wees. Men­se maak ook die fout om al­les ag­ter te pak as die neus te veel af­waarts wys en dan kry hul­le daar­die pen­du­le-ef­fek.”
POMP DAAI BAN­DE
Hans en Pie­ter sê Jan was in die kol met die be­sluit om sy woon­wa­ban­de 3 bar te pomp. Hul­le pomp ook al­bei hul­le wa­ens se ban­de 3 bar en dit werk.
Ban­de wat te pap is, is een van die groot­ste oor­sa­ke van wa­ens wat on­no­dig en erg aan die swaai gaan.
Hans sê dees­dae se ban­de met hul­le sag­te sy­wan­de ab­sor­beer van die skok en ver­plaas ge­wig met sy­waart­se rol­be­we­gings. As jou wa se ban­de eg­ter nie be­hoor­lik ge­pomp is nie, is dié rol­be­wings te erg en dit lei daar­toe dat jou woon­wa swaai. Deur die ban­de tot 3 bar te pomp be­perk jy dié rol­be­we­gings. Jy moet ook se­ker maak die een band is nie sty­wer as die an­der een ge­pomp nie. Sul­ke one­we­re­dig­heid lei ook tot swaai­pro­ble­me.
Dit is ’n fout om vir jou wa bak­kie­ban­de met har­de sy­wan­de op te sit vir sta­bi­li­tieit, maar dit dan te sleep met ’n voer­tuig waar­op sag­te­wand- of la­e­pro­fiel­ban­de is. Die rol­be­we­ging van die voer­tuig­ban­de word dan te veel oor­ge­plaas na die wa.
Die Kaap­se woon­wa­dok­ter Jo­han­nes K­ni­pe sê woon­wa­ban­de wat nie hard ge­noeg ge­pomp word nie, het ’n gro­ter kans om te bars. Dit geld ook vir wa­ban­de wat nog nuut lyk om­dat hul­le min ge­bruik word, maar eint­lik reeds daar­mee heen is. Jy kan ’n duur prys be­taal daar­voor: jou wa.
PAM­PER­LANG DIE REM­ME
Hans sê sle­pers wat sel­de die rem­me van hul­le wa­ens en sleep­voer­tuie laat na­gaan, maak ’n groot fout.
“As die rem­me nie reg ge­stel is nie, vat hul­le skeef, trek na die kant toe en jou wa gaan dan swaai. Pad­waar­dig­heid is on­ge­loof­lik be­lang­rik.”
WAT VAN ’N STABILISEERDER?
Hans sê die he­den­daag­se woon­wa­ens word só ge­bou dat hul­le nie werk­lik sta­bi­li­seer­ders no­dig het nie.
“’n Stabiliseerder is nie die Al­fa en O­me­ga van vei­lig sleep nie. Dit help wel met die ver­pla­sing van ge­wig en om jou sleep­kom­bi­na­sie meer sta­biel te maak.”
PA­S­OP VIR DIE LOR­RIE
Een ding wat jy nooit moet doen nie, is om op ’n af­draan­de teen ’n spoed by ’n vrag­mo­tor ver­by te gaan, sê Hans.
“Daar­die suig­krag wat jy voel wan­neer jy ’n vrag­mo­tor ver­by­steek, is ster­ker teen ’n af­draan­de. Sle­pers maak dan fou­te. So­dra hul­le voel hul­le word deur die suig­krag na­der ge­trek, pro­beer hul­le dit reg­stel en dan kry jy woon­wa­swaai teen daar­die af­draan­de af.”
Teen ’n op­draan­de is dit wel vei­lig om ver­by te steek, sê hy.
EN MOE­NIE JAAG NIE
Se­ker die heel be­lang­rik­ste as­pek van sleep is om nié te jaag nie, sê Hans.
“Nooit nie. Die bes­te bly maar om niks vin­ni­ger as 110 km/h te sleep nie, en dan ook net as dit ooppad is en die om­stan­dig­he­de dit toe­laat. Ek hoef nie vir e­nig­ie­mand wat al ge­sleep het te ver­tel van dwars­win­de wat die wa skeef druk nie.
“Jy kan nie teen 140 km gaan staan en jaag met ’n woon­wa op die haak nie. As ’n sterk dwars­wind jou dan vang, gaan din­ge le­lik skeef loop.”
WegSleep sê: Sleep be­hoor­lik, vei­lig en – ve­ral – lek­ker.